बब्बर खालसा इंटरनेशनल का मेंबर अवतार सिंह खंडा, अमृतपाल का भी हैंडलर यही
Khalistan Supporters Protest At UK Indian Embassy; Avtar Singh Khanda Arrested - पंजाब में अमृतपाल सिंह के खिलाफ कार्रवाई के विरोध में लंदन स्थित भारतीय दूतावास के बाहर तिरंगे का अपमान करने वाले खालिस्तानी समर्थक अवतार सिंह खंडा को गिरफ्तार
पंजाब में अमृतपाल सिंह के खिलाफ कार्रवाई के विरोध में लंदन स्थित भारतीय दूतावास के बाहर तिरंगे का अपमान करने वाले खालिस्तानी समर्थक अवतार सिंह खंडा को गिरफ्तार कर लिया गया है। खंडा प्रतिबंधित ग्रुप बब्बर खालसा इंटरनेशनल (BKI) का सदस्य है। वहीं पंजाब में चल रही जांच में भी सामने आ रहा है कि खंडा कोई और नहीं, अमृतपाल का हैंडलर है।
लंदन में पकड़ा गया खंडा खालिस्तान लिब्रेशन फोर्स से जुड़े रहे कुवंत सिंह खुखराना का बेटा है। खंडा पाकिस्तान में छिप कर बैठे BKI के प्रमुख सदस्य परमजीत सिंह पम्मा का खासमखास है। पम्मे के आदेश पर ही अवतार सिंह एक्शन लेता है।
दुबई से निकलने के बाद BKI से जुड़ाव
पुलिस की जांच में स्पष्ट हुआ है कि दुबई में लग्जरी लाइफ जीने वाला अमृतपाल अपने चाचा का ट्रांसपोर्ट का काम संभालता था, लेकिन कुछ साल पहले चाचा अपने परिवार के साथ कनाडा चला गया था। अमृतपाल इस दौरान कुछ देशों में गया था। जहां उसका संपर्क BKI के करीबियों से हुआ।
पम्मा के आदेश पर​​​​ खंडा ने दी ट्रेनिंग 
पम्मा के आदेशों पर खंडा ने अमृतपाल सिंह को पंजाब में खालिस्तान मिशन के लिए तैयार किया। इसके बाद जोर्जिया को चुना गया, जहां अमृतपाल सिंह की ट्रेनिंग हुई। इस ट्रेनिंग में सिख फॉर जस्टिस के आतंकी गुरपतवंत सिंह पन्नू का भी सपोर्ट मिला। अमृतपाल ने यहां सिख धर्म की जरूरी बातें सीखीं। श्री गुरु ग्रंथ साहिब के बारे में ज्ञान प्राप्त किया, जिससे वह अपने आप को एक धर्म-गुरु की तरह दिखा सके।
इंटरनेट पर किया गया पॉपुलर
सितंबर 2022 से पहले अमृतपाल सिंह को शायद ही कोई जानता था। जब अमृतपाल को भारत भेजने की तैयारी चल रही थी, तभी सोशल मीडिया अकाउंट्स बनाए गए, जिन्होंने अमृतपाल को पॉपुलर करने की कोशिशें शुरू कर दी। जब अमृतपाल वापस आया तो इन्हीं अकाउंट्स ने उसे युवाओं में पॉपुलर किया।
ये खबरें भी पढ़ें:- 
UK में भारतीय दूतावास पर तिरंगे का अपमान: खालिस्तानी समर्थकों ने पहले प्रदर्शन किया, फिर खींच कर उतारा; भारत में राजनयिक को सम्मन 
पंजाब में वारिस पंजाब दे के जत्थेदार अमृतपाल सिंह के खिलाफ चल रही कार्रवाई का विरोध विश्व में फैले खालिस्तानी समर्थक कर रहे हैं। बीती शाम UK में भारतीय दूतावास के बाहर खालिस्तानियों ने प्रदर्शन के बाद तिरंगे का अपमान कर दिया। तुरंत कार्रवाई करते हुए भारत ने UK के सीनियर राजनयिक को सम्मन भेज दिया है (पूरी खबर पढ़ें)
अमृतपाल ने हुलिया बदला, दाढ़ी छोटी की: बाइक पर फरार होने की तस्वीर सामने आई; उसकी पत्नी बब्बर खालसा की मेंबर, फंड जुटाती है 
वारिस पंजाब दे के चीफ अमृतपाल की तलाश में पुलिस का ऑपरेशन लगातार चौथे दिन जारी है। एक दिन पहले यानी मंगलवार को अमृतपाल की एक तस्वीर सामने आई, जिसमें उसका हुलिया बदला हुआ है। उसने दाढ़ी कटवा ली है, पारंपरिक सिख बाणा उतार दिया है और पगड़ी में हैं (पूरी खबर पढ़ें) 
अमृतपाल के खिलाफ एक्शन पर रिएक्शन: विदेश व अन्य राज्यों के सिख कर रहे विरोध; इससे बंदी सिखों की रिहाई हो सकती प्रभावित 
पंजाब में खालिस्तान समर्थक अमृतपाल सिंह की तलाश जारी है। इस कार्रवाई के बीच सरकार राज्य व भारत में लगातार सोशल मीडिया अकाउंट्स को ब्लॉक भी कर रही है और नजर भी रखे हुए हैं, लेकिन देश-विदेश में बैठे सिखों का विरोध कई सालों से जेलों में बंद बंदी सिखों की रिहाई के लिए चलाए अभियान को प्रभावित कर सकता है (पूरी खबर पढ़ें)